14. janúar 2005 „ Allt frá örófi alda hefur það verið eitt helsta umhugsunarefni ungra pilta og stúlkna hvernig þau geti haft áhrif á hitt kynið og vakið hjá því löngun í náin kynni . Þetta er fyrsta bókin af nokkrum í ritröð um galdrastafi og tákn um víða veröld og verður gefin út á ensku , þýsku og norsku , auk íslensku . Bókin á að höfða til almennra lesenda og gefa innsýn í galdrahugmyndir um víða veröld . Um þessar mundir eru Ástargaldrar í þýðingu , en bókin kemur væntanlega út á vordögum . Unnið er að samningum um útgáfu næstu bókar í ritröðinni sem mun fjalla um hverskyns verndargaldra . Galdrastafurinn Ægishjálmur sem er tákn Strandamanna verður að öllum líkindum upphafsstafur þeirrar bókar , enda einn magnaðasti verndarstafur sem sögur fara af . Öll ritstjórn er í höndum Strandagaldurs og ritstjóri er Jón Jónsson þjóðfræðingur . Efnið í bókina var safnað af Rakel Pálsdóttur þjóðfræðingi . Bókin verður að sjálfsögðu fáanleg í sölubúð Galdrasýningar á Ströndum þegar þar að kemur . Strandagaldri er kunnugt um aðra erlenda bók sem er í vinnslu í New York og verður gefin út síðar á árinu , þar sem farið er um galdraslóðir um víða veröld og fjallað verður sérstaklega um Strandir í einum kaflanna . Sú bók verður einnig gefin út af bresku útgáfufyrirtæki . Höfundur þeirrar bókar er Judik Illes .